Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 3730/87 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας

(95/C 260/08)

COM(95) 371 τελικό - 95/0198(CNS)

(Υποβλήθηκε από την Επιτροπή στις 24 Ιουλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι το καθεστώς που θεσπίστηκε από τον κανονισμό (ΕΟΚ) αριθ. 3730/87 του Συμβουλίου (1) για την παροχή τροφίμων στα πιο άπορα άτομα της Κοινότητας, στηρίζεται στην ύπαρξη διαθέσιμων δημοσίων αποθεμάτων κατόπιν μέτρων αγοράς από τους οργανισμούς παρέμβασης, κατ' εφαρμογή των μηχανισμών ορισμένων κοινών οργανώσεων αγοράς 7 ότι θεωρείται ότι η εκτέλεση του ετήσιου σχεδίου παροχής τροφίμων μπορεί να καταστεί δύσκολη επειδή δεν θα υπάρχουν προσωρινώς διαθέσιμα ορισμένα βασικά προϊόντα στα αποθέματα παρέμβασης κατά τη διάρκεια του έτους 7 ότι ο κίνδυνος αυτός ενδέχεται να αυξηθεί λαμβανομένων υπόψη των μέτρων που ελήφθησαν για να ενισχυθεί ο έλεγχος των αγορών και να προσαρμοσθεί καλύτερα η παραγωγή στις ανάγκες 7 ότι κρίνεται σκόπιμο, στο πλαίσιο του διάδοχου συστήματος σε παρόμοιες συνθήκες και για να μην απειληθεί η υλοποίηση των προγραμμάτων παροχής, να προβλεφθεί η δυνατότητα κινητοποίησης των σχετικών προϊόντων από την κοινοτική αγορά, με όρους ωστόσο που δεν θα θέτουν σε κίνδυνο την αρχή της παροχής προϊόντων που προέρχονται από τα αποθέματα παρέμβασης 7

ότι προκειμένου να διασφαλισθεί η καλή διαχείριση του καθεστώτος, κρίνεται επίσης σκόπιμο να προβλεφθεί η ίδια δυνατότητα κινητοποίησης από την κοινοτική αγορά όταν η εκτέλεση του ετήσιου σχεδίου παροχών συνεπάγεται, λαμβανομένης υπόψη της γεωγραφικής θέσης των δημοσίων αποθεμάτων στην Κοινότητα, τη μεταφορά μικρών ποσοτήτων προϊόντων παρέμβασης μεταξύ διαφόρων κρατών μελών 7

ότι πρέπει να προβλεφθεί η εφαρμογή των διατάξεων του παρόντος κανονισμού από την έναρξη της περιόδου εκτέλεσης του ετήσιου σχεδίου παροχών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 3730/87 προστίθενται τα ακόλουθα εδάφια:

«Σε περίπτωση που ένα προϊόν δεν είναι διαθέσιμο προσωρινά στα αποθέματα παρέμβασης στην Κοινότητα, κατά την εκτέλεση του ετήσιου σχεδίου που αναφέρεται στο προηγούμενο εδάφιο, και στο βαθμό που απαιτείται η υλοποίηση του σχεδίου αυτού σε ένα ή πολλά κράτη μέλη, το προϊόν αυτό δύναται να κινητοποιηθεί από την κοινοτική αγορά. Μπορεί επίσης να γίνει προσφυγή στην κινητοποίηση από την κοινοτική αγορά όταν η υλοποίηση του σχεδίου συνεπάγεται την προσφυγή σε ενδοκοινοτική μεταφορά, που αφορά μικρές ποσότητες, προϊόντων που προέρχονται από την παρέμβαση ενός κράτους άλλου από αυτό ή από αυτά όπου απαιτείται το προϊόν.

Οι όροι κινητοποιήσης από την κοινοτική αγορά καθορίζονται σύμφωνα με τη διαδικασία που προβλέπεται στο άρθρο 6.»

Άρθρο 2

Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 352 της 15. 12. 1987, σ. 1.